KOMISIJOS ATASKAITA EUROPOS PARLAMENTUI IR TARYBAI Europos Sąjungos kelių transporto priemonių benzino ir dyzelino kokybė Septintoji metinė ataskaita (2008 ataskaitiniai metai) /* KOM/2011/0116 galutinis */





[pic] | EUROPOS KOMISIJA | Briuselis, 2011.3.11 KOM(2011) 116 galutinis KOMISIJOS ATASKAITA EUROPOS PARLAMENTUI IR TARYBAI Europos Sąjungos kelių transporto priemonių benzino ir dyzelino kokybė Septintoji metinė ataskaita(2008 ataskaitiniai metai) KOMISIJOS ATASKAITA EUROPOS PARLAMENTUI IR TARYBAI Europos Sąjungos kelių transporto priemonių benzino ir dyzelino kokybė Septintoji metinė ataskaita (2008 ataskaitiniai metai) Santrauka Direktyvoje 98/70/EB[1] nustatyti būtiniausi degalų, kurie naudojami transporto priemonėms su kibirkštinio ir slėginio uždegimo varikliais, kokybės rodikliai, grindžiami sveikatos ir aplinkos apsaugos reikmėmis. Degalų kokybė labai svarbi aplinkai, nes turi poveikį variklių išmetamų teršalų kiekiui, taigi ir oro kokybei. Nuo jos taip pat priklauso, kaip lengvai ir kokiomis sąnaudomis gamintojai gali užtikrinti atitiktį teršalų ir šiltnamio efektą sukeliančių dujų išmetimo apribojimams. Direktyvoje 2003/17/EB[2], kuria iš dalies keičiama Direktyva 98/70/EB, reikalaujama toliau mažinti sieros kiekį benzine ir dyzeline. 2008 metai – paskutiniai metai, kuriais degalai su 10 mln. d. viršijančiu sieros kiekiu, atitinka direktyvą. Nesilaikant nustatytų degalų kokybės rodiklių gali padidėti išmetamų teršalų kiekis (pavyzdžiui, dėl oksigenatų pertekliaus gali padidėti išmetamų azoto oksidų (NOx) kiekis) ir gali būti pakenkta varikliui bei išmetamųjų dujų apdorojimo sistemoms (pavyzdžiui, sieros perteklius gali pakenkti katalizatoriui) – dėl to būtų labiau teršiamas oras. Siekdamos užtikrinti, kad būtų laikomasi pagal šią direktyvą privalomų degalų kokybės standartų, valstybės narės turi taikyti degalų kokybės kontrolės sistemas. Direktyvos 98/70/EB 8 straipsnyje reikalaujama, kad Komisija kasmet skelbtų degalų kokybės valstybėse narėse ataskaitą. Šioje septintojoje Komisijos ataskaitoje apibendrinami valstybių narių pateikti 2008 metų duomenys apie benzino ir dyzelino kokybę, taip pat apie parduotą degalų kiekį. 2008 metų ataskaitas pateikė visos valstybės narės, išskyrus Liuksemburgą – pastarasis nepateikė ir 2007 metų ataskaitos. Valstybių narių kontrolės sistemos grindžiamos vis geresne koncepcija, valstybės narės vis geriau laikosi ribinių verčių, o ataskaitose pateikiama vis kokybiškesnė informacija. Komisija ir toliau stebės, kaip laikomasi direktyvoje nustatytų reikalavimų, ir prireikus pasiūlys imtis tinkamų ir proporcingų veiksmų. Kaip nurodyta 2006 ir 2007 metų ataskaitose, nors besieriams degalams[3] tenkanti valstybėse narėse parduodamų degalų klasių dalis vis didėja ir besierių degalų parduodama vis daugiau, ant degalų pilstytuvų ne visada pateikiamas tokių degalų ženklas. Ataskaitos vis dar nepateikiamos laiku. 14 valstybių narių pateikė ataskaitas praėjus terminui, iš jų 10 savo ataskaitas vėlavo pateikti mažiau kaip mėnesį. Malta ataskaitą vėlavo pateikti 7 mėnesius, Vokietija – 5 mėnesius, Jungtinė Karalystė – 4 mėnesius, o Ispanija – 3 mėnesius. Kaip ir 2007 m., 2008 m. Liuksemburgas ataskaitos nepateikė. Iš 2008 m. degalų kokybės kontrolės rezultatų matyti, kad Direktyvoje 98/70/EB nustatytų benzino ir dyzelino kokybės rodiklių buvo iš esmės laikomasi, o ribinių verčių viršijimo atvejų vėl nustatyta nedaug. Nustatyta, kad viršytos šių pagrindinių benzino parametrų ribinės vertės: tiriamojo oktaninio skaičiaus ir variklinio oktaninio skaičiaus (angl. RON/MON, research/motor octane number )[4], garų slėgio vasarą[5] ir distiliacijos arba garavimo esant 100 °C ir 150 °C temperatūrai[6]. Be to, padaugėjo mėginių, kuriuose sieros kiekis viršijo ribines vertes. Nustatyta, kad viršytos šių pagrindinių dyzelino parametrų ribinės vertės: sieros kiekio, temperatūros, kuriai esant nudistiliuojama 95 % degalų, ir cetaninio skaičiaus. Kadangi ribinės vertės viršijamos palyginti retai, ir dauguma valstybių narių imasi priemonių, kad pašalintų normų neatitinkančius degalus iš prekybos, Komisija neturi duomenų, kad dėl viršytų ribinių verčių būtų padidėjusi transporto priemonių keliama tarša ar padarytas neigiamas poveikis variklio veikimui. Tačiau Komisija ragina valstybes nares ir toliau tęsti veiklą, reikalingą visiškai atitikčiai užtikrinti, kad tokių problemų nekiltų ateityje. Išsami informacija apie valstybių narių taikomas priemones (jei tokia informacija turima) pateikiama 2008 metų išsamios ataskaitos konkrečių šalių skyriuose[7]. Komisija ir toliau stebės, kaip laikomasi direktyvoje nustatytų degalų kokybės reikalavimų. Jei degaluose sieros yra nedaug, lengviau mažinti oro taršą ir taikyti naujas variklių technologijas. Vidutinis sieros kiekis, kaip matyti 1 lentelėje, 2008 m. sumažėjo ir yra gerokai mažesnis nei 2004 m. Tai didžiausias sumažėjimas nuo 2005 m., kai mažai sieringi degalai[8] tapo privalomi, o visoje ES pradėti pardavinėti besieriai degalai. 2008 metai – paskutiniai metai, kuriais mažai sieringi degalai atitinka direktyvos reikalavimus. Todėl vidutinio sieros kiekio sumažėjimas gali būti nulemtas valstybių narių pasiruošimo 2009 m. taikyti nustatytą < 10 mln. d. ribinę vertę. 1 lentelė. Vidutinio sieros kiekio benzine ir dyzeline metinė tendencija ES | Vidutinis sieros kiekis, mln. d. | ES-15 | ES-12 | Kai kurios valstybės narės pateikė ataskaitas vėlai. Malta, Vokietija, Jungtinė Karalystė ir Ispanija daugiau kaip 3 mėnesius vėlavo pateikti ataskaitas. Šios šalys raginamos teikti ataskaitas laiku, kad nebūtų žlugdomos kitų šalių pastangos. Kai kuriose valstybėse narėse paimta nepakankamai visų rūšių degalų mėginių, arba šios valstybės narės ima nepakankamai mėginių degalinėse – dalis mėginių imama degalų saugyklose ir naftos perdirbimo įmonėse. Tokie degalų saugyklose ir naftos perdirbimo įmonėse imami mėginiai turėtų papildyti mažiausią mėginių, kurie turi būti imami degalinėse, skaičių. Tais atvejais, kai valstybės narės naudoja savo nacionalines sistemas, tos sistemos turėtų būti išsamiai aprašytos, kad būtų galima patikrinti atitiktį Europos standartui. Iš tokio aprašo turėtų būti matyti, ar kontrolės sistemos statistinis patikimumas yra lygiavertis standartui EN 14274: 2003. 2004–2008 m. kontrolės ataskaitose daugelis valstybių narių tokio aprašo vis dar nepateikė, ir jis turėtų būti pateiktas ateityje. Kai naudojamas EN 14274 statistinis modelis C, valstybės narės turėtų nurodyti aiškias jo pasirinkimo priežastis. Atrodo, kad kai kurios valstybės narės, užuot naudojusios šį modelį, turėtų naudoti A arba B modelį. Besieriai degalai turėtų būti aiškiai paženklinti, kad vartotojai turėtų galimybę juos pasirinkti. Kai kuriose valstybėse narėse sieros kiekis ant degalų pilstytuvų aiškiai nenurodytas. Toks reikalavimas nuo 2009 m. taps neaktualus, nes visi degalai turės būti besieriai. Kadangi 2008 m. – paskutiniai metai, kuriais ES dar parduodami degalai su didesniu kaip 10 mln. d. sieros kiekiu, valstybės narės galėjo pateikti parduoto degalų kiekio ir paimtų mėginių duomenis pagal sieros kiekį. Tačiau kai kurios valstybės narės to nepadarė. Valstybių narių ataskaitos vertinamos pagal sezonus, kad būtų užtikrintas ataskaitų palyginamumas ES mastu. Jei valstybė narė pasirenka taikyti kitą, nei nurodytas, sezono laikotarpį, atitinkama informacija turėtų būti pateikta degalų kokybės kontrolės ataskaitos nacionaliniame priede. | 4. 2008 metų ataskaitos 4.1 Degalų kokybė ir kiekis Visas dabar ES parduodamas benzinas ir dyzelinas yra arba mažai sieringi, arba besieriai. Mažai sieringas benzinas sudaro 55 %, o besieris (< 10 mln. d.) – 45 % viso parduoto benzino kiekio. Mažai sieringas ir besieris dyzelinas sudaro atitinkamai 49 % ir 51 % viso parduoto dyzelino kiekio. Nustačius naują privalomą < 50 mln. d. sieros kiekio ribą, 2005 m. sumažėjo ES parduodamų RON ir sieringų degalų klasių įvairovė. 2008 m. daugiausiai parduota RON 95 benzino (84 %: 46 % mažai sieringo ir 38 % besierio benzino); žr. 1 pav. ir priede esančią lentelę, kurioje pateikiama išsami informacija apie kiekvieną valstybę narę. 1 pav. 2008 m. ES prekyba degalais pagal degalų rūšį (%) Prekyba benzinu | 2008 | Prekyba dyzelinu | 2008 | [pic] | [pic] | Degalų rūšis | Degalų rūšis | % | 1 | Bešvinis benzinas min. RON = 91 | 0,0 % | 13 | Dyzelinas | 0,0 % | 4 | Bešvinis benzinas min. RON = 95 | 0,0 % | 5 | Bešvinis benzinas min. RON = 95 (< 50 mln. d. S) | 49,0 % | 6 | Bešvinis benzinas min. RON = 95 (< 10 mln. d S) | 35,6 % | 7 | Bešvinis benzinas 95 = < RON < 98 | 0,0 % | 8 | Bešvinis benzinas 95=<RON<98 (< 50 mln. d. S) | 5,1 % | 9 | Bešvinis benzinas 95 = < RON < 98 (< 10 mln. d. S) | 2,6 % | 10 | Bešvinis benzinas RON > = 98 | 0,0 % | 11 | Bešvinis benzinas RON > = 98 (< 50 mln. d. S) | 0,4 % | 12 | Bešvinis benzinas RON > = 98 (< 10 mln. d. S) | 4,7 % | Kaip ir 2001–2007 m., 2008 m. daugiausia degalų parduota Prancūzijoje, Vokietijoje, Italijoje, Ispanijoje ir Jungtinėje Karalystėje (3 pav.). Beveik visose valstybėse narėse daugiau parduodama dyzelino. Tačiau santykinis parduoto benzino ir dyzelino kiekis gerokai skiriasi. ES-12 valstybėse narėse parduota 14,0 % viso ES parduoto benzino ir 15,8 % viso ES parduoto dyzelino (tai pastebimai daugiau nei 2007 m. – tada ši dalis buvo atitinkamai 12,4 % ir 12,6 %). 2008 m. dauguma valstybių narių (14) pranešė apie tai, kad jų teritorijoje parduodamas 2 klasių benzinas, o Bulgarija, Airija ir Malta pranešė, kad jose parduodamas tik vienos klasės benzinas. Į klases buvo skirstoma daugiausia pagal oktaninį skaičių (RON kategoriją). 16 valstybių narių pranešė, kad 2008 m. jose buvo parduodamas tik vienos klasės dyzelinas. Daugiau informacijos 4 pav. Iki 2009 m. valstybės narės neprivalo visiškai pereiti prie besierių degalų. Tačiau 2008 m. 8 valstybės narės pranešė, kad jose buvo parduodamas tik besieris benzinas, o kitos 8 valstybės narės pranešė, kad jose buvo parduodamas tik besieris dyzelinas. Vokietijoje besieris dyzelinas parduodamas nuo 2003 m., o Švedijoje jau nuo 1999 m. beveik visas parduodamas dyzelinas yra besieris. Čekijoje, Lenkijoje ir Slovakijoje vidutinis degaluose esantis sieros kiekis nesiekia 2009 m. ribos (< 10 mln. d.), tačiau, kaip nurodyta 7 pav., ne visos šios šalys pranešė, kad jose parduodami tik besieriai degalai. Nustatyta, kad šiose šalyse parduodami degalai gali būti besieriai, nors jie ir nėra paženklinti kaip besieriai. Be to, kai kurios valstybės narės nepateikė pakankamai informacijos, iš kurios būtų galima spręsti apie besierių degalų pakankamumą „atitinkamai subalansuotoje geografinėje bazėje“, kaip reikalaujama direktyvoje. 2 pav. Degalų kokybės kontrolės tikslais ES šalyse 2008 m. paimtų mėginių kiekis (vidutinis mėginių skaičius pagal degalų klases) Vidutinis mėginių skaičius / Degalų klasė | [pic] | Benzinas | Dyzelinas | 3 pav. Nacionalinė prekyba degalais ES šalyse 2008 m. pagal degalų rūšis (mln. litrų) Parduotų degalų kiekis, mln. litrų | [pic] | Iš viso benzino | Iš viso dyzelino | 4 pav. ES šalyse 2008 m. parduotų kiekvienos rūšies degalų klasių skaičius Degalų klasių skaičius | [pic] | Benzino klasių skaičius | Dyzelino klasių skaičius | 5 pav. Prekyba mažai sieringu benzinu ES šalyse 2008 m. (%) Šalyse parduoto benzino dalis (%) | [pic] | Benzinas | Dyzelinas | 4.2 Direktyvos 98/70/EB nuostatų laikymasis 2008 m. 2 lentelėje apibendrinama informacija apie tai, kaip 2008 m. valstybės narės laikėsi Direktyvos 98/70/EB. Joje pateikiami mėginių atitikties ribinėms vertėms analizės rezultatai ir duomenys apie ataskaitų formos ir turinio atitiktį reikalavimams. Kaip ir 2001–2007 m. kai kurios valstybės narės pateikė ne visą informaciją ir (arba) pateikė ją per vėlai. Tai turėjo įtakos atitikties vertinimo kokybei. Todėl Komisija bendradarbiaus su valstybėmis narėmis, kad prireikus pagerintų ataskaitų teikimo kokybę. Remiantis 9a straipsniu, nustatyti nuobaudas už direktyvos pažeidimus turi valstybės narės. Daugiau informacijos apie veiksmus, kurių imtasi dėl ribinių verčių nesilaikymo, pateikiama (jei valstybės narės pateikė tokią informaciją) 2008 m. išsamios ataskaitos[11] atskirų šalių skyriuose. 4 valstybėse narėse visi paimti mėginiai visiškai atitinka benzino ir dyzelino ribines vertes (2007 m. tokią atitiktį nurodė 7 valstybės narės). 18 valstybių narių taip pat pateikė išsamias ataskaitas apie įvairius parametrus, nurodytus direktyvoje kontrolės tikslais. Belgijoje mėginių imama daugiau nei kitose valstybėse narėse. Kadangi dėl to iškraipomi rezultatai ir nematyti visos ES tendencijų, analizuojant toliau aptariamus ribinių verčių viršijimo atvejus neatsižvelgiama į Belgijoje paimtus mėginius ir ribinių verčių viršijimo atvejus. 5 valstybės narės pranešė, kad visi benzino mėginiai visiškai atitinka Direktyvos 98/70/EB reikalavimus (2007 m. tokią atitiktį nurodė 9 valstybės narės). Pagrindiniai parametrai, kurių ribinės vertės viršytos, vėl buvo tiriamasis oktaninis skaičius ir variklinis oktaninis skaičius (RON/MON, 33 mėginiai – sumažėjo, palyginti su 68 mėginiais 2007 m.), garų slėgis vasarą (DVPE, 101 mėginys – padaugėjo, palyginti su 43 mėginiais 2007 m.) ir distiliacija – garavimas esant 100 °C ir 150 °C temperatūrai (13 mėginių – panašiai kaip 2007 m.). Be to, nustatyta, kad 34 sieros kiekio mėginiai neatitinka direktyvos ribinių verčių – 2007 m. tokių buvo tik 5. ES-15 šalyse benzino mėginių, kurie neatitinka ribinių verčių, dalis 2008 m. padidėjo, o ES-12 šalyse ši dalis beveik nepakito. ES-15 valstybėse narėse mėginių, kurie viršijo ribines vertes, dalis padidėjo nuo 1,0 % 2007 m. iki 1,6 % 2008 m. Tokį padidėjimą daugiausia lėmė tai, kad daugiau mėginių neatitinka garų slėgio vasarą ir sieros kiekio ribinių verčių. ES-12 valstybėse narėse absoliutus mėginių, viršijančių ribines vertes, skaičius šiek tiek padidėjo 2008 m., tačiau buvo paimta daugiau mėginių. Todėl ribines vertes viršijančių mėginių dalis sumažėjo nuo maždaug 3,5 % 2007 m. iki 3 % 2008 m. Smarkiai sumažėjo mėginių, kurie viršijo MON/RON ribines vertes, tačiau atitinkamai padaugėjo mėginių, kurie viršijo garų slėgio vasarą ribines vertes. 11 valstybių narių pranešė, kad visi dyzelino mėginiai atitinka Direktyvos 98/70/EB reikalavimus (2007 m. tokią atitiktį nurodė 14 valstybių narių). Parametrai, kurių ribinės vertės viršytos, yra sieros kiekis (31 mėginys), temperatūra, kuriai esant nudistiliuojama 95 % degalų (23 mėginiai) ir cetaninis skaičius (4 mėginiai). ES-15 valstybėse narėse ribines vertes viršijančių mėginių 2008 m. vėl padaugėjo. Apie 0,3 % mėginių viršijo ribines vertes – tai didžiausia dalis nuo pat kontrolės pradžios, tačiau ji mažesnė už ribines vertes viršijančių mėginių dalį ES-12 valstybėse narėse ir už ribines vertes viršijančių benzino mėginių dalį. ES-12 valstybėse narėse sieros kiekio ribinių verčių neatitinkančių mėginių skaičius panašus į 2006 ir 2007 m. skaičius. Tačiau daugiau mėginių neatitiko distiliacijos ribinių verčių. Padidėjus imamų mėginių skaičiui, ribinių verčių neatitinkančių mėginių dalis išliko tokia pati – šiek tiek daugiau kaip 1 %. 2 lentelė. 2008 m. valstybių narių atitikties Direktyvai 98/70/EB ataskaitų santrauka Valstybė narė | Ribinės vertės viršijimas(1) (95 % pasikliovimo lygis) (Reikalavimų neatitinkantys mėginiai / Iš viso mėginių) | Neišsami ataskaita (Neišmatuotų parametrų skaičius / Iš viso parametrų) | Vėluota pateikti ataskaitą (pateikimo terminas 2009 06 30)(2) | Pastabos | Benzinas | Dyzelinas | Benzinas | Dyzelinas | 5. IšVADOS Degalų kokybė yra labai svarbus aplinkosaugos veiksnys, nes ji daro poveikį variklių išmetamų teršalų kiekiui, taigi ir oro kokybei, taip pat nuo jos priklauso, ar lengvai ir kokiomis sąnaudomis gamintojai gali užtikrinti atitiktį teršalų ir šiltnamio efektą sukeliančių dujų išmetimo apribojimams. Iš 2008 m. degalų kokybės kontrolės rezultatų matyti, kad iš esmės Direktyvoje 98/70/EB nustatytų benzino ir dyzelino kokybės rodiklių buvo laikomasi, o pažeidimų nustatyta labai nedaug. Kadangi ribinės vertės viršijamos palyginti retai ir dauguma valstybių narių imasi priemonių, kad normų neatitinkantys degalai būtų pašalinti iš prekybos, Komisija neturi duomenų, kad dėl viršytų ribinių verčių būtų padidėjusi transporto priemonių keliama tarša ar padarytas neigiamas poveikis variklio veikimui. Tačiau Komisija ragina valstybes nares ir toliau tęsti veiklą, reikalingą visiškai atitikčiai užtikrinti, kad tokių problemų nekiltų ateityje. Komisija ir toliau stebės, kaip laikomasi direktyvoje nustatytų degalų kokybės reikalavimų, ir prireikus pasiūlys imtis tinkamų ir proporcingų veiksmų. Vidutinis sieros kiekis degaluose 2008 m. yra gerokai mažesnis nei 2004 m. Tai didžiausias sumažėjimas nuo 2005 m., kai mažai sieringi degalai tapo privalomi, o visoje ES pradėti pardavinėti besieriai degalai. 2008 metai – paskutiniai metai, kuriais mažai sieringi degalai atitinka direktyvos reikalavimus. Todėl vidutinio sieros kiekio sumažėjimas gali būti nulemtas valstybių narių pasiruošimo 2009 m. taikyti nustatytą < 10 mln. d. ribinę vertę. Tačiau kai kuriose valstybėse narėse besieriai degalai vis dar neženklinami, t. y. ant degalų pilstytuvo nenurodoma, kad tai besieriai degalai. Dėl to iki 2009 m. (nuo tada besieriai degalai privalomi) galėjo vėluoti transporto priemonių, kurioms besieriai degalai būtini dėl jose naudojamų technologijų, pateikimas rinkai. Jeigu besieriai degalai neženklinami, vartotojai negali rinktis tokių degalų ir mažiau tikėtina, kad jie naudosis technologijomis, kurioms reikia besierių degalų. Taigi tokį kriterijų atitinkančių degalų buvimas rinkoje netenka prasmės. Todėl išnaudotos ne visos galimybės sumažinti kelių transporto sektoriaus išmetamo CO2 kiekį. Be to, valstybės narės pateikė labai mažai informacijos apie tai, kokiu geografiniu mastu galima įsigyti besierių degalų. Dauguma valstybių narių tiesiog teigė, kad jie yra plačiai prieinami, tačiau nepateikė papildomos informacijos, kuria remiantis būtų galima įvertinti geografinį mastą. Tačiau 2009 m. šios problemos turėtų nelikti, nes nuo tada besieriai degalai privalomi. Nacionalinio lygmens degalų kokybės kontrolės sistemos gerokai skiriasi, todėl reikia jas toliau vienodinti, kad būtų galima gauti skaidrius ir palyginamus rezultatus. Dėl Direktyvos 2003/17/EB įgyvendinimo pagerėjo ataskaitų kokybė, nes valstybės narės turi pateikti kontrolės ataskaitas pagal naująjį Europos standartą EN 14274 arba lygiaverčio patikimumo sistemas. Tais atvejais, kai valstybių narių ataskaitos neatitinka EN 14274 formato, būtina nurodyti neatitikimo priežastis. PRIEDAS. 2008 m. prekyba degalais Europos Sąjungoje pagal degalų rūšis (mln. litrų) ID | Mln. litrų | Austrija | Belgija | Danija | Suomija | Prancūzija | Vokietija | Graikija | Airija | Italija | Liuksemburgas | Nyderlandai | Portugalija | Ispanija | Švedija | Jungtinė Karalystė | ES-15 | ES-15 | | | Degalų klasė | AT |BE |DK |FI |FR |DE |EL |IE |IT |LU |NL |PT |ES |SE |UK |ES-15 |% | | 1 |Bešvinis benzinas min. RON = 91 |- |- |- |- |- |- |- |- |- |- |- |- |- |- |- |0 |0,0 % | |2 |Bešvinis benzinas min. RON = 91 (< 50 mln. d. S) |- |- |- |- |- |- |- |- |- |- |- |- |- |- |- |0 |0,0 % | |3 |Bešvinis benzinas min. RON = 91 (< 10 mln. d. S) |420 |- |488 |- |- |2 495 |- |- |- |0 |- |- |- |- |- |3 404 |3,0 % | |4 |Bešvinis benzinas min. RON = 95 |- |- |- |- |- |- |- |- |- |- |- |- |- |- |- |0 |0,0 % | |5 |Bešvinis benzinas min. RON = 95 (< 50 mln. d. S) |20 |44 |- |- |9 841 |- |4 767 |1 533 |12 168 |- |- |- |7 553 |- |21 255 |57 181 |49,6 % | |6 |Bešvinis benzinas min. RON = 95 (< 10 mln. d. S) |1 980 |1 461 |- |2 176 |- |24 560 |- |817 |1 850 |385 |5 426 |- |- |4 713 |- |43 367 |37,6 % | |7 |Bešvinis benzinas 95 = < RON < 98 |- |- |- |- |- |- |- |- |- |- |- |- |- |- |- |0 |0,0 % | |8 |Bešvinis benzinas 95 = < RON < 98 (< 50 mln. d. S) |- |- |- |- |- |- |345 |- |- |- |- |1 786 |- |- |- |2 131 |1,8 % | |9 |Bešvinis benzinas 95 = < RON < 98 (< 10 mln. d. S) |- |- |1 846 |- |- |- |- |- |- |- |- |- |- |- |1 460 |3 306 |2,9 % | |10 |Bešvinis benzinas RON > = 98 |- |- |- |- |- |- |- |- |- |- |- |- |- |- |- |0 |0,0 % | |11 |Bešvinis benzinas RON > = 98 (< 50 mln. d. S) |- |2 |- |- |- |- |- |- |- |- |- |- |- |- |- |2 |0,0 % | |12 |Bešvinis benzinas RON > = 98 (< 10 mln. d. S) |65 |463 |7 |171 |2 484 |785 |379 |- |- |100 |142 |228 |960 |198 |- |5 982 |5,2 % | | | Benzinas (įprastas) | 0 |0 |0 |0 |0 |0 |0 |0 |0 |0 |0 |0 |0 |0 |0 |0 |0,0 % | | | Benzinas (< 50 mln. d. sieros) | 20 |46 |0 |0 |9 841 |0 |5 111 |1 533 |12 168 |0 |0 |1 786 |7 553 |0 |21 255 |59 314 |51,4 % | | | Benzinas (< 10 mln. d. sieros) | 2 465 |1 923 |2 341 |2 347 |2 484 |27 840 |379 |817 |1 850 |485 |5 568 |228 |960 |4 911 |1 460 |56 059 |48,6 % | | | Iš viso benzino: | 2 485 |1 970 |2 341 |2 347 |12 325 |27 840 |5 490 |2 350 |14 018 |485 |5 568 |2 015 |8 513 |4 911 |22 715 |115 373 |100,0 % | | 13 | Dyzelinas |- |- |- |- |- |- |- |- |- |- |- |- |- |- |- |0 |0,0 % | |14 | Dyzelinas (< 50 mln. d. sieros) |729 |63 |- |- |38 134 |- |4 323 |2 141 |26 776 |- |- |5 675 |29 713 |- |- |107 552 |51,0 % | |15 | Dyzelinas (< 10 mln. d. sieros) |6 564 |8 518 |3 148 |2 660 |1 218 |35 789 |863 |972 |4 026 |1 922 |8 056 |48 |0 |4 837 |24 634 |103 254 |49,0 % | | | Iš viso dyzelino: | 7 293 |8 581 |3 148 |2 660 |39 351 |35 789 |5 186 |3 113 |30 802 |1 922 |8 056 |5 723 |29 713 |4 837 |24 634 |210 806 |100,0 % | | | | | | | | | | | | | | | | | | | | | | ID | Mln. litrų | Kipras | Čekijos Respublika | Estija | Vengrija | Latvija | Lietuva | Malta | Lenkija | Slovakija | Slovėnija | Bulgarija | Rumunija | ES12 | ES-12 | | ES | ES | | | Degalų klasė | CY | CZ |EE |HU |LV |LT |MT |PL |SK |SI |BG |RO |ES-12 |% | |ES |% | | 1 |Bešvinis benzinas min. RON = 91 |- |- |- |- |- |- |- |- |- |- |- |- |0 |0,0 % | |0 |0,0 % | |2 |Bešvinis benzinas min. RON = 91 (< 50 mln. d. S) |- |69 |- |- |2 |0 |- |- |- |- |- |- |71 |0,4 % | |71 |0,1 % | |3 |Bešvinis benzinas min. RON = 91 (< 10 mln. d. S) |- |0 |16 |- |- |- |- |- |- |- |- |- |16 |0,1 % | |3 420 |2,6 % | |4 |Bešvinis benzinas min. RON = 95 |- |- |- |- |- |- |- |- |- |- |- |- |0 |0,0 % | |0 |0,0 % | |5 |Bešvinis benzinas min. RON=95 (<50 ppm S) |454 |- |- |- |316 |18 |82 |5 231 |137 |784 |825 |- |7 847 |45,1 % | |65 028 |49,0 % | |6 |Bešvinis benzinas min. RON = 95 (< 10 mln. d. S) |- |- |328 |2 022 |128 |687 |- |- |669 |- |- |- |3 834 |22,0 % | |47 201 |35,6 % | |7 |Bešvinis benzinas 95 = < RON < 98 |- |- |- |- |- |- |- |- |- |- |- |- |0 |0,0 % | |0 |0,0 % | |8 |Bešvinis benzinas 95 = < RON < 98 (< 50 mln. d. S) |- |2 551 |- |- |- |- |15 |- |- |52 |- |2 035 |4 653 |26,8 % | |6 784 |5,1 % | |9 |Bešvinis benzinas 95 = < RON < 98 (< 10 mln. d. S) |- |0 |- |- |- |- |- |- |- |- |- |153 |153 |0,9 % | |3 459 |2,6 % | |10 |Bešvinis benzinas RON > = 98 |- |- |- |- |- |- |- |- |- |- |- |- |0 |0,0 % | |0 |0,0 % | |11 |Bešvinis benzinas RON > = 98 (< 50 mln. d. S) |49 |- |- |- |2 |- |- |517 |3 |- |- |- |571 |3,3 % | |573 |0,4 % | |12 |Bešvinis benzinas RON > = 98 (< 10 mln. d. S) |- |47 |46 |63 |43 |26 |- |- |19 |- |0 |- |244 |1,4 % | |6 226 |4,7 % | | | Benzinas (įprastas) | 0 |0 |0 |0 |0 |0 |0 |0 |0 |0 |0 |0 |0 |0,0 % | | 0 |0,0 % | | | Benzinas (< 50 mln. d. sieros) | 503 |2 619 |0 |0 |320 |18 |97 |5 748 |140 |836 |825 |2 035 |13 143 |75,6 % | | 72 457 |54,6 % | | | Benzinas (< 10 mln. d. sieros) | 0 |47 |391 |2 085 |171 |713 |0 |0 |687 |0 |0 |153 |4 247 |24,4 % | | 60 306 |45,4 % | | | Iš viso benzino: | 503 |2 667 |391 |2 085 |491 |731 |97 |5 748 |827 |836 |825 |2 189 |17 390 |100,0 % | | 132 763 |100,0 % | | 13 | Dyzelinas |- |- |- |- |- |- |- |- |- |- |- |- |0 |0,0 % | |0 |0,0 % | |14 | Dyzelinas (< 50 mln. d. sieros) |440 |1 121 |188 |- |894 |825 |108 |181 |267 |1 526 |2 086 |4 314 |11 951 |35,1 % | |119 503 |48,8 % | |15 | Dyzelinas (< 10 mln. d. sieros) |- |3 710 |383 |3 472 |68 |495 |- |12 326 |797 |- |- |834 |22 085 |64,9 % | |125 338 |51,2 % | | | Iš viso dyzelino: | 440 |4 831 |571 |3 472 |962 |1,320 |110 |12 507 |1 064 |1 526 |2 085 |5 148 |34 035 |100,0 % | |244 840 |100,0 % | | [1] Direktyva 98/70/EB dėl benzino ir dyzelinių degalų (dyzelino) kokybės, iš dalies keičianti Tarybos direktyvą 93/12/EEB (OL L 350, 1998 12 28, p. 58). [2] 2003 m. kovo 3 d. Europos Parlamento ir Tarybos direktyva 2003/17/EB, iš dalies keičianti Direktyvą 98/70/EB dėl benzino ir dyzelinių degalų (dyzelino) kokybės (OL L 76, 2003 3 22, p. 10). [3] Terminas „besieris“ reiškia, kad sieros yra < 10 mln. d. [4] Tiriamasis oktaninis skaičius (RON) yra didžiausio suspaudimo laipsnio, kuriam esant nevyksta savaiminis mišinio dalies uždegimas variklyje, kiekybinis matas. Dėl savaiminio uždegimo sunaudojama per daug degalų ir padidėja išmetamų lakiųjų organinių junginių bei anglies monoksido kiekis. [5] Garų slėgis yra degalų lakumo matas. Jis reglamentuojamas vasarą, nes tuo metų laiku dėl aukštos temperatūros gali padidėti išmetamų lakiųjų organinių junginių, kurie gali lemti troposferos ozono susidarymą, kiekis. Viršijus šio parametro ribinę vertę padidės išmetamų lakiųjų organinių junginių kiekis. [6] Distiliacijos parametras naudojamas degalų daliai, kuri išgaruoja esant 100 °C ir 150 °C temperatūrai, nusakyti. Juo apribojamas į benziną įmaišomų lengvesnių komponentų pasirinkimas. Viršijus šio parametro ribinę vertę, gali susidaryti garų kamščiai ir kilti variklio problemų. [7] https://circabc.europa.eu/w/browse/5e89b837-2bec-4284-b9fe-c156271268f7 [8] Terminu „mažai sieringi“ apibūdinami degalai, kuriuose sieros kiekis yra < 50 mln. d. [9] EN 14274:2003 – Automobiliniai degalai. Benzino ir dyzelino kokybės įvertinimas. Degalų kokybės priežiūros sistema (DKPS). [10] https://circabc.europa.eu/w/browse/5e89b837-2bec-4284-b9fe-c156271268f7 [11] https://circabc.europa.eu/w/browse/5e89b837-2bec-4284-b9fe-c156271268f7